Dinyakišišo ka ga ditheko tša godimo tša setlabela sa go fetiša datha ka lebelo ka mo Afrika Borwa go bapetša le dinaga tša boditšhabatšhaba e tšweletša gore bafi ba tomaganyo, ka ntle le Telkom Limited "Telkom", ba na le sebopego sa ditheko mo e lego gore go fihla go 80% ya ditheko e bopilwe ke ditheko tšeo di beilwego go tomaganyo ya tatelano ya 1 ya motheo wa bosetšhaba Tier 1 national backbone connectivity le tomaganyo ya tatelano ya 3 ya boditšhabatšhaba tšeo ka moka di fago ke Telkom. Mafelelo ao a kwagalang e be ele go tsena ka bogare go lokiša/rarolla motheo wo wa bosetšhaba le sebopego sa ditheko sa tomaganyo ya boditšhabatšhaba. Se se ithekgile ka assumption ya gore ge ditheko tše di ka rarolwa/lokišwa, Tatelano ya 2 netweke ya lefelo la selegae la toropokgolo le bafi ba tomagano ya maele wa mafelelo ba tla fetiša se ka lebelo mo mmarakeng ka lebaka la kgatelelo ya phadišano.